पतंग उड़ाते करंट की चपेट में आया 8 वर्षीय मासूम, जयपुर रैफर
पतंग उड़ाते करंट की चपेट में आया 8 वर्षीय मासूम, जयपुर रैफर
नीमकाथाना|ठीकरियागांव में सोमवार को पतंग उड़ाते एक मासूम को 11 हजार केवी का करंट लग गया। डाक्टरों ने गंभीर हालत में उसे जयपुर रैफर कर दिया। घायल लोकेश (8) पुत्र गोपाल कुमावत रलावता का रहने वाला है। जो अपने ननिहाल ठिकरिया आया हुआ था।
जानकारी के मुताबिक लोकेश उसके साथी कॉपर के तारों से पतंग उड़ा रहे थे। इस बीच उनकी पतंग के मांझे वाला तार 11 हजार केवी के तारों को छू गया। इससे लोकेश करंट की चपेट में गया। घर के लोग दौड़े। गनीमत रही की तार टूट गया, ऐसे में बड़ा हादसा टल गया।
कपिल अस्पताल से बच्चे को परिजन इलाज के लिए जयपुर ले गए।
सोमवार को ही ननिहाल आया था लोकेश: कॉपर तारों को मांझा बनाकर पतंग उड़ाते करंट की चपेट में आया लोकेश सोमवार को ही अपनी मां के साथ रलावता से ननिहाल आया था। करंट से बच्चा काफी घबरा गया। उसके मामा ने बताया की वह बच्चों के साथ खेल रहा था। उसके साथी लोग पतंग उड़ा रहे थे। लेकिन लोकेश करंट की चपेट में गया।
ऐसी लापरवाही ले सकती है जान: बच्चे कॉपर के तारों से पतंग उड़ा रहे थे। लेकिन उन्हें किसी ने नहीं टोका। इससे बड़ा हादसा घटित हो सकता था। गनीमत रही की कॉपर तार के टूटने से बड़ा हादसा टल गया। इससे बच्चे की जान भी जा सकती थी। डॉक्टरों के मुताबिक ऐसे करंट के हादसों से हार्ट की समस्या हो सकती है। ऐसे में परिजनों को बच्चों पर निगरानी भी रखनी चाहिए।
hin_Deva hin_Deva hin_Deva hin_Deva hin_Deva hin_Deva hin_Deva